title: Делегирана директива (ЕС) 2021/1717 на Комисията от 9 юли 2021 година за изменение на Директива 2014/45/ЕС на Европейския парламент и на Съвета по отношение на актуализирането на някои определения на категориите превозни средства и добавянето на eCall към списъка на елементите за проверка, методите, причините за неизправност и оценката на неизправностите в приложения I и III към посочената директива (текст от значение за ЕИП)

text:
                  27.9.2021

                  BG

                  Официален вестник на Европейския съюз

                  L 342/48

         ДЕЛЕГИРАНА ДИРЕКТИВА (ЕС) 2021/1717 НА КОМИСИЯТА
         от 9 юли 2021 година
         за изменение на Директива 2014/45/ЕС на Европейския парламент и на Съвета по отношение на актуализирането на някои определения на категориите превозни средства и добавянето на eCall към списъка на елементите за проверка, методите, причините за неизправност и оценката на неизправностите в приложения I и III към посочената директива
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (1), и по-специално член 17 от нея,
         като имат предвид, че:

                     (1)

                     Директива 2014/45/ЕС се прилага за превозни средства с максимална конструктивна скорост над 25 km/h от категориите, изброени в член 2, параграф 1 от посочената директива. Тези категории се определят чрез позоваване на директиви 2002/24/ЕО (2), 2003/37/ЕО (3) и 2007/46/ЕО (4) на Европейския парламент и на Съвета.

                     (2)

                     Директиви 2002/24/ЕО, 2003/37/ЕО и 2007/46/ЕО бяха отменени съответно с регламенти (ЕС) № 168/2013 (5), (ЕС) № 167/2013 (6) и (ЕС) 2018/858 (7) на Европейския парламент и на Съвета.

                     (3)

                     Предвид промените в определянето на категориите превозни средства, които произтичат от отмяната на директиви 2002/24/ЕО и 2003/37/ЕО, някои определения на категориите превозни средства, посочени в Директива 2014/45/ЕС, трябва да бъдат адаптирани. Тези промени не засягат обхвата и честотата на проверките.

                     (4)

                     С Регламент (ЕС) 2015/758 на Европейския парламент и на Съвета (8) се въвежда задължение за някои нови типове превозни средства да бъдат оборудвани с постоянно монтирана бордова система eCall, основаваща се на услугата 112, считано от 31 март 2018 г.

                     (5)

                     Бордовата система eCall, основаваща се на телефон 112, като система за спешни случаи изисква възможно най-високото ниво на надеждност. Точността на минималния набор от данни и на гласовото предаване и качеството следва да бъдат гарантирани и следва да бъде разработен единен режим за изпитване, за да се гарантира продължителността на експлоатацията и дълготрайността на бордовата система eCall, основаваща се на телефон 112. Следователно периодичните прегледи за проверка на техническата изправност на eCall в съответствие с Директива 2014/45/ЕС следва да се провеждат редовно. В таблица 3 от приложение I към посочената директива следва да се добави нова точка във връзка с тази проверка.

                     (6)

                     Поради това Директива 2014/45/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

            Член 1
            Директива 2014/45/ЕС се изменя, както следва:

                        1)

                        Член 2 се изменя, както следва:

                                    а)

                                    параграф 1 се изменя, както следва:

                                                i)

                                                уводната част се заменя със следното:

                                                   „1.   Настоящата директива се прилага за превозни средства с максимална конструктивна скорост над 25 km/h от следните категории, както е определено в регламенти (ЕС) № 167/2013 (*1), (ЕС) № 168/2013 (*2) и (ЕС) 2018/858 на Европейския парламент и на Съвета (*3):

                                                   (*1)  Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (ОВ L 60, 2.3.2013 г., стр. 1)."

                                                   (*2)  Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (ОВ L 60, 2.3.2013 г., стр. 52)."

                                                   (*3)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (ОВ L 151, 14.6.2018 г., стр. 1).“;"

                                                ii)

                                                шесто и седмо тире се заменят със следното:

                                                            „—

                                                            считано от 1 януари 2022 г. дву- или триколесни превозни средства от категории L3e, L4e, L5e и L7e, оборудвани с двигател с вътрешно горене с работен обем над 125 cm3; — колесни трактори от категории T1b, T2b, T3b, T4.1b, T4.2b и T4.3b, които се използват главно по пътища, отворени за обществено ползване, и чиято максимална конструктивна скорост надвишава 40 km/h.“;

                                    б)

                                    в параграф 2 седмо тире се заменя със следното:

                                                „—

                                                превозни средства от категории L3e, L4e, L5e и L7e, оборудвани с двигател с вътрешно горене с работен обем над 125 cm3, когато държавата членка е въвела ефективни алтернативни мерки за пътна безопасност за дву- или триколесните превозни средства, вземайки предвид по-специално съответните статистически данни за последните пет години. Държавите членки уведомяват Комисията за тези освобождавания.“

                        2)

                        Член 5 се изменя, както следва:

                                    а)

                                    в параграф 1 буква в) се заменя със следното:

                                                „в)

                                                колесни трактори от категории T1b, T2b, T3b, T4.1b, T4.2b и T4.3b, които се използват главно по обществени пътища за целите на търговски автомобилен превоз на товари: четири години след датата, на която превозното средство е било регистрирано за пръв път, и на всеки две години след това.“;

                                    б)

                                    параграф 2 се заменя със следното:

                                       „2.   Държавите членки определят подходящи интервали, в които превозните средства от категории L3e, L4e, L5e и L7e, оборудвани с двигател с вътрешно горене с работен обем над 125 cm3, подлежат на проверка на техническата изправност.“;

                        3)

                        Приложения I и III се изменят в съответствие с приложението към настоящата директива.

            Член 2
            Транспониране

               1.   Държавите членки приемат и публикуват не по-късно от 27 септември 2022 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби.
               Те прилагат мерките, необходими, за да се съобразят с член 1 и точка 2 от приложението към настоящата директива, считано от 27 септември 2022 г.
               Те прилагат мерките, необходими, за да се съобразят с член 1 и точка 2 от приложението към настоящата директива най-късно от 20 май 2023 г.
               Когато държавите членки приемат тези разпоредби, те съдържат позоваване на настоящата директива или се придружават от такова позоваване при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати
            Адресати на настоящата директива са държавите членки.

            Съставено в Брюксел на 9 юли 2021 година.

                  За Комисията

                  Председател

               Ursula VON DER LEYEN

            (1)  Директива 2009/40/ЕО на Европейския парламент и на Съвета от 6 май 2009 г. относно прегледите за проверка на техническата изправност на моторните превозни средства и техните ремаркета (ОВ L 141, 6.6.2009 г., стр. 12).

            (2)  Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства и за отмяна на Директива 92/61/ЕИО на Съвета (ОВ L 124, 9.5.2002 г., стр. 1).

            (3)  Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и отделни технически възли, и за отмяна на Директива 74/150/ЕИО (ОВ L 171, 9.7.2003 г., стр. 1).

            (4)  Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).

            (5)  Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB L 60, 2.3.2013 г., стр. 52).

            (6)  Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (OB L 60, 2.3.2013 г., стр. 1).

            (7)  Регламент (ЕС) 2018/858 на Европейския парламент и на Съвета от 30 май 2018 г. относно одобряването и надзора на пазара на моторни превозни средства и техните ремаркета, както и на системи, компоненти и отделни технически възли, предназначени за такива превозни средства, за изменение на регламенти (ЕО) № 715/2007 и (ЕО) № 595/2009 и за отмяна на Директива 2007/46/ЕО (OB L 151, 14.6.2018 г., стр. 1).

            (8)  Регламент (ЕС) 2015/758 на Европейския парламент и на Съвета от 29 април 2015 г. относно изискванията за одобряване на типа по отношение на въвеждането на бордовата система eCall, основаваща се на услугата 112, и за изменение на Директива 2007/46/ЕО (ОВ L 123, 19.5.2015 г., стр. 77).

            ПРИЛОЖЕНИЕ
            Приложения I и III се изменят, както следва:

                        1)

                        в точка 3 от приложение I, към раздел 7 се добавя следната подточка:

                                       Елемент

                                       Метод

                                       Причини за неизправност

                                       Оценка на неизправностите

                                       Незначителна

                                       Значителна

                                       Опасна

                                                „7.13

                                                eCall (ако е монтирана такава, съгласно законодателството на ЕС за одобряване на типа)

                                                7.13.1

                                                Монтаж и конфигурация на

                                    Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс

                                                а)

                                                Системата или елемент от нея липсват

                                    X

                                                б)

                                                Неправилна версия на софтуера

                                    X

                                                в)

                                                Неправилно кодиране на системата

                                    X

                                                7.13.2

                                                Състояние

                                    Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс

                                                а)

                                                Системата или елементи от нея са повредени

                                    X

                                                б)

                                                Индикаторната лампа на системата eCall показва някаква неизправност на системата

                                    X

                                                в)

                                                Електронното контролно устройство на eCall е неизправно

                                    X

                                                г)

                                                Устройството за комуникация с мобилни мрежи е неизправно

                                    X

                                                д)

                                                Няма GPS сигнал

                                    X

                                                е)

                                                Аудио елементите не са свързани

                                    X

                                                ж)

                                                Източникът на енергия не е свързан или не е достатъчно зареден

                                    X

                                                з)

                                                Системата показва неизправност чрез електронния интерфейс на превозното средство

                                    X

                                                7.13.3

                                                Функциониране

                                    Визуална проверка, допълнена, когато техническите характеристики на превозното средство го позволяват и са налице нужните данни, с използването на електронен интерфейс

                                                а)

                                                Неправилен минимален набор от данни

                                    X

                                                б)

                                                Аудио елементите не функционират правилно

                                    X“

                        2)

                        В приложение III, точка 4 от таблица I се изменя, както следва:

                                    а)

                                    заглавието се заменя със следното:
                                    „Специални превозни средства, произлизащи от превозно средство от категория N, T1b, T2b, T3b, T4.1b, T4.2b и T4.3b“;

                                    б)

                                    позоваванията на превозни средства от категория T5 се заменят с позоваване на следните категории:
                                    „T1b, T2b, T3b, T4.1b, T4.2b и T4.3b (P) и T1b, T2b, T3b, T4.1b, T4.2b и T4.3b (D)“.


title: Делегирана директива (ЕС) 2021/802 на Комисията от 12 март 2021 година за изменение на приложението към Рамково решение 2004/757/ПВР на Съвета във връзка с включването на новите психоактивни вещества метил 3,3-диметил-2-{[1-(пент-4-ен-1-ил)-1H -индазол-3-карбонил]амино}бутаноат (MDMB-4en-PINACA) и метил 2-{[1-(4-флуоробутил)-1 H-индол-3-карбонил]амино}-3,3-диметил-4-диметилбутаноат (4F-MDMB-BICA) в определението за „наркотици“

text:
                  20.5.2021

                  BG

                  Официален вестник на Европейския съюз

                  L 178/1

         ДЕЛЕГИРАНА ДИРЕКТИВА (ЕС) 2021/802 НА КОМИСИЯТА
         от 12 март 2021 година
         за изменение на приложението към Рамково решение 2004/757/ПВР на Съвета във връзка с включването на новите психоактивни вещества метил 3,3-диметил-2-{[1-(пент-4-ен-1-ил)-1H -индазол-3-карбонил]амино}бутаноат (MDMB-4en-PINACA) и метил 2-{[1-(4-флуоробутил)-1 H-индол-3-карбонил]амино}-3,3-диметил-4-диметилбутаноат (4F-MDMB-BICA) в определението за „наркотици“
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид Рамково решение 2004/757/ПВР на Съвета от 25 октомври 2004 г. за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици (1) и по-специално член 1а, параграф 1 от него,
         като има предвид, че:

                     (1)

                     Докладите за оценка на риска относно новите психоактивни вещества метил 3,3-диметил-2-{[1- (пент-4-ен-1-ил)-1H -индазол-3-карбонил]амино}бутаноат (MDMB-4en-PINACA) и метил 2-{[1-(4-флуоробутил)-1H-индол-3-карбонил]амино}-3,3-диметил-4-диметилбутаноат (4F-MDMB-BICA) бяха изготвени в съответствие с член 5в от Регламент (ЕО) № 1920/2006 на Европейския парламент и на Съвета (2) от Научния комитет на Европейския център за мониторинг на наркотици и наркомании (ЕЦМНН), разширен съгласно процедурата, определена в член 5в, параграф 4 от същия регламент. Центърът представи докладите за оценка на риска на Комисията и на държавите членки на 9 декември 2020 г.

                     (2)

                     MDMB-4en-PINACA и 4F-MDMB-BICA са синтетични агонисти на канабиноидните рецептори (синтетични канабиноиди). Те имат въздействие, сходно с това на THC, който причинява основното психоактивно въздействие на канабиса, но са съпроводени с допълнителна животозастрашаваща токсичност. Силното въздействие на двете вещества представлява висок риск от отравяне.

                     (3)

                     Веществото MDMB-4en-PINACA е налично в Европейския съюз поне от август 2017 г. и е открито в 20 държави членки, като през 2019 г. имаше голямо увеличение на броя на държавите членки, идентифициращи веществото за първи път. През 2020 г. имаше голямо увеличение на количеството MDMB-4en-PINACA, конфискувано от митниците. Двадесет държави членки (3) докладваха за общо 389 случая на конфискация. Освен това шест държави членки докладваха за 15 взети проби, а една — за 28 биологични проби. Тъй като за веществото не се извършват рутинни проверки в някои лаборатории, по принцип има вероятност да не са установени и докладвани всички случаи на MDMB-4en-PINACA. В повечето случаи веществото е конфискувано като прах и в смеси за пушене, но също така е идентифицирано и като импрегнирана хартия, включително блотери, в течна форма и в други неопределени форми.

                     (4)

                     Две държави членки докладваха за дванадесет смъртни случая, свързани с MDMB-4en-PINACA. Вероятно е част от случаите на отравяне или на смърт да не се установяват или докладват, тъй като за тях не се извършват рутинни проверки в някои лаборатории.

                     (5)

                     Веществото 4F-MDMB-BICA е налично в Европейския съюз поне от март 2020 г. и е открито в единадесет държави членки. Единадесет държави членки (4) докладваха за общо 94 случаи на конфискация. Освен това една държава членка докладва за взета проба, а друга държава членка — за 126 биологични проби. Тъй като веществото 4F-MDMB-BICA е ново на пазара и за него не се извършват рутинни проверки, по принцип има вероятност да не са установени и докладвани всички случаи, в които то се среща. В повечето случаи веществото е конфискувано като прах, в смеси за пушене и като блотери, но също и в течна форма и в други неуточнени форми.

                     (6)

                     Между май и август 2020 г. в една държава членка бяха докладвани двадесет и един смъртни случая, свързани с 4F-MDMB-BICA. Вероятно е част от случаите на отравяне или на смърт да не се установяват или докладват, тъй като за тях не се извършват рутинни проверки и тъй като веществото се появи съвсем наскоро на пазара на Съюза.

                     (7)

                     MDMB-4en-PINACA и 4F-MDMB-BICA изглежда се продават онлайн на дребно и на едро като „законен“ заместител на канабиса и контролираните синтетични канабиноиди, главно като краен потребителски продукт, например в смеси за пушене, течности за електронни цигари или импрегнирани върху хартия.

                     (8)

                     Няма конкретни сведения за участие на организираната престъпност в производството, разпространението (трафика) и доставката на MDMB-4en-PINACA и 4F-MDMB-BICA в рамките на Съюза.

                     (9)

                     MDMB-4en-PINACA и 4F-MDMB-BICA нямат призната употреба в хуманната или ветеринарната медицина в Съюза, нито, както изглежда, на други места по света. Няма данни, сочещи, че веществата могат да бъдат използвани за други цели освен като аналитичен референтен еталон, както и за научни изследвания.

                     (10)

                     Докладите за оценка на риска показват, че много от въпросите, свързани с MDMB-4en-PINACA и 4F-MDMB-BICA, породени от липсата на данни относно рисковете за здравето на човека, рисковете за общественото здраве и социалните рискове, могат да получат отговор чрез по-нататъшна научноизследователска дейност. Наличната информация показва, че употребата на MDMB-4en-PINACA и 4F-MDMB-BICA причинява вреди на здравето, свързани с тяхната остра токсичност и потенциал за злоупотреба и за предизвикване на зависимост у хората. Това увреждане на здравето се счита за животозастрашаващо. Няма конкретна информация относно социалните рискове, свързани с MDMB-4en-PINACA и 4F-MDMB-BICA. Следователно има достатъчно основание MDMB-4en-PINACA и 4F-MDMB-BICA да бъдат включени в определението за „наркотици“.

                     (11)

                     MDMB-4en-PINACA и 4F-MDMB-BICA не са вписани като подлежащи на контрол вещества съгласно Единната конвенция на Организацията на обединените нации по упойващите вещества от 1961 г., изменена с Протокола от 1972 г., или Конвенцията на Организацията на обединените нации за психотропните вещества от 1971 г. Веществото 4F-MDMB-BICA понастоящем не се оценява от системата на ООН, докато MDMB-4en-PINACA е било препоръчано за вписване в рамките на системата на ООН. Съществуват обаче достатъчно данни за неотложността на добавянето на това вещество в определението за „наркотици“ също и съгласно правото на ЕС.

                     (12)

                     Девет държави членки контролират MDMB-4en-PINACA съгласно националното законодателство за контрол на наркотиците, четири държави членки го контролират съгласно ново законодателство за психоактивните вещества, а една държава членка го контролира съгласно друго законодателство. Седем държави членки контролират 4F-MDMB-BICA съгласно националното законодателство за контрол на наркотиците, а четири държави членки го контролират съгласно ново законодателство за психоактивните вещества, а една държава членка го контролира съгласно друго законодателство. Тъй като тези национални мерки за контрол вече съществуват, включването на MDMB-4en-PINACA и 4F-MDMB-BICA в определението за „наркотици“, от което следва и включването им в обхвата на разпоредбите относно престъпленията и санкциите, определени в Рамково решение 2004/757/ПВР, би допринесло да се избегне появата на пречки при трансграничното сътрудничество в областта на правоприлагането и в съдебното сътрудничество и би спомогнало за предпазване от рисковете, които предлагането и употребата им могат да създадат.

                     (13)

                     Тъй като условията и процедурата за упражняването на правомощията за приемане на делегиран акт са изпълнени, следва да бъде приета делегирана директива за включването на MDMB-4en-PINACA и 4F-MDMB-BICA в приложението към Рамково решение 2004/757/ПВР и вследствие на това въпросните вещества да бъдат обхванати от наказателноправните разпоредби на Съюза относно трафика на наркотици.

                     (14)

                     Ирландия е обвързана от Рамково решение 2004/757/ПВР, изменено с Директива (ЕС) 2017/2103 на Европейския парламент и на Съвета (5) и поради това участва в приемането и прилагането на настоящото решение.

                     (15)

                     Дания е обвързана от Рамково решение 2004/757/ПВР, приложимо до 21 ноември 2018 г., но не е обвързана с Директива (ЕС) 2017/2103. Следователно тя не участва в приемането и прилагането на настоящата директива и не е обвързана с нея и с нейното прилагане.

                     (16)

                     Съгласно Съвместната политическа декларация от 28 септември 2011 г. на държавите членки и на Комисията относно обяснителните документи (6) държавите членки са поели ангажимент в обосновани случаи да прилагат към съобщението за своите мерки за транспониране един или повече документи, обясняващи връзката между елементите на дадена директива и съответстващите им части от националните инструменти за транспониране.

                     (17)

                     Поради това Рамково решение 2004/757/ПВР следва да бъде съответно изменено,

               ПРИЕ НАСТОЯЩАТА ДИРЕКТИВА:

            Член 1
            Изменение на Рамково решение 2004/757/ПВР
            В приложението към Рамково решение 2004/757/ПВР се добавят нови точки 18 и 19, както следва:

                        „18.

                        метил 3,3-диметил-2- {[1-(пент-4-ен-1-ил)-1H-индазол-3-карбонил]амино}бутаноат (MDMB-4en-PINACA) (*).

                        19.

                        метил 2-{[1-(4-флуоробутил)-1H-индол-3-карбонил]амино}-3,3-диметилбутаноат (4F-MDMB-BICA) (*).

            Член 2
            Транспониране

               1.   Държавите членки въвеждат в сила необходимите законови, подзаконови и административни разпоредби, за да се съобразят с настоящата директива най-късно до 9 декември 2021 г. Те незабавно съобщават на Комисията текста на тези разпоредби.
               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.

               2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

            Член 3
            Влизане в сила
            Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

            Член 4
            Адресати на настоящата директива са държавите членки в съответствие с Договорите.

            Съставено в Брюксел на 12 март 2021 година.

                  За Комисията

                  Председател

               Ursula VON DER LEYEN

            (1)  ОВ L 335, 11.11.2004 г., стр. 8.

            (2)  Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (ОВ L 376, 27.12.2006 г., стр. 1).

            (3)  Освен това Обединеното кралство докладва за 380 конфискации, Норвегия — за 1, а Турция — за 663.

            (4)  Освен това Обединеното кралство докладва за 17 конфискации.

            (5)  Директива (ЕС) 2017/2103 на Европейския парламент и на Съвета от 15 ноември 2017 г. за изменение на Рамково решение 2004/757/ПВР на Съвета с цел включване на нови психоактивни вещества в определението за „наркотици“ и за отмяна на Решение 2005/387/ПВР на Съвета (ОВ L 305, 21.11.2017 г., стр. 12).

            (6)  ОВ C 369, 17.12.2011 г., стр. 14.